Συζήτηση:Ο δράκουλας των Εξαρχείων

message: Στους τίτλους αναφέρεται και το όνομα του Άσιμου. Γνωρίζει κάποιος πώς συμμετείχε στην ταινία?
77.49.134.169 00:28, 6 Ιουλίου 2010 (UTC)
replies: text: Το πρόσθεσα στο λήμμα. Κάνει τον περιπλανόμενο «πρόσφυγα από την Τασκένδη» πάνω στη σχεδία, ο οποίος πάει «ταξίδι στα Κύθηρα» αλλά «έχασε το δρόμο», σε μια σκηνή-παρωδία που συμμετέχει και ο Βαγγέλης Κοτρώνης. Εδώ μια φωτογραφία από τη σκηνή, με τον Άσιμο και τον Κοτρώνη (και όχι τον Πανούση, όπως λανθασμένα αναφέρει η λεζάντα). Η σκηνή διακωμωδεί το κινηματογραφικό έργο (το συγκεκριμένο, αλλά και γενικά) του Θ. Αγγελόπουλου (κάτι που ο Ζερβός κάνει συχνά στις ταινίες του). →34kor34 (συζήτηση) 16:07, 18 Αυγούστου 2017 (UTC)

text: Το ενδιαφέρον με αυτή τη σκηνή είναι ότι, σύμφωνα με τα στοιχεία, η ταινία του Ζερβού βγήκε στις αίθουσες το Φεβρουάριο του 1983, δηλαδή σχεδόν ένα χρόνο πριν από το Ταξίδι στα Κύθηρα του Αγγελόπουλου!  →34kor34 (συζήτηση) 19:47, 20 Αυγούστου 2017 (UTC)
replies: text: :Στο βιβλίο του Αλλαμανή για τον Άσιμο, λέει ότι τα γυρίσματα του Δράκουλα έγιναν το καλοκαίρι του 1981 (ή έστω αυτής της σκηνής λέω εγώ). Αναφέρει και την ατάκα του Άσιμου και τη χαρακτηρίζει «προφανέστατη σάτιρα για τον Αγγελόπουλο», αλλά όχι κάτι για τις ημερομηνίες. --cubic[*]star 20:15, 20 Αυγούστου 2017 (UTC)
replies: text: ::CubicStar, ο Άσιμος στην ταινία λέει «πάω ταξίδι στα Κύθηρα» και «είμαι πρόσφυγας από την Τασκένδη». Πώς γίνεται αυτό το 1981; Μόνο αν ο Ζερβός γνώριζε κάτι από τα γυρίσματα της ταινίας του Αγγελόπουλου. Δεν είναι απίθανο, αλλά είναι κάπως τραβηγμένο: θα σήμαινε ότι ο Αγγελόπουλος είχε προδωθεί από το συνεργείο του.  Ίσως η σκηνή -που είναι εντελώς εμβόλιμη και άσχετη με την υπόθεση (όσο έχουν υπόθεση τα έργα του Ζερβού) δεν γυρίστηκε το 1981. Αλλά και πάλι θα ήταν πριν την ολοκληρώση της ταινίας του Αγγελόπουλου (1984). Ίσως ο Ζερβός είχε διαβάσει το σενάριο, που είχε φυσικά κατατεθεί για επιχορήγηση στο ΕΚΚ, ή υπήρχαν δημοσιεύματα στον τύπο από τα γυρίσματα του Αγγελόπουλου. Προς το παρόν μένουμε με την απορία. →34kor34 (συζήτηση) 20:44, 20 Αυγούστου 2017 (UTC)
replies: text: :::Μήπως 34kor34 υπάρχει κοινή αναφορά; Το «πρόσφυγας από την Τασκένδη» για το 1980 και εξής πρέπει να ήταν οικείο φαινόμενο, εξάλλου άρχισαν να επιστρέφουν μετά το 1974 και περισσότερο την επόμενη δεκαετία, αλλά τα Κύθηρα που κολλάνε στον Ζερβό; (Λες ο Αγγελόπουλος να παρωδεί Ζερβό;). --cubic[*]star 18:58, 21 Αυγούστου 2017 (UTC)

text: :::Όχι CubicStar, είναι ξεκάθαρη αναφορά στην ταινία του Αγγελόπουλου, Ο Άσιμος, «ταξιδεύοντας» πάνω σε ένα θαλάσσιο ποδήλατο που το χρησιμοποιεί σαν σχεδία (στέκεται όρθιος και το σπρώχνει με ένα μακρύ ξύλο), λέει στον Κοτρώνη (που ως «γοργόνα» τον έχει ρωτήσει: Καπετάνιε, καπατένιε! Ζουν οι Μουσικές Ταξιαρχίες;) ότι πάει ταξίδι στα Κύθηρα και ότι είναι πρόσφυγας από την Τασκένδη -μιλά και με στόμφο, που παραπέμπει στην εκφορά του λόγου του Κατράκη. Στην ταινία του Αγγελόπουλου, ο Κατράκης υποδύεται ένα πρόσφυγα από την Τασκένδη και υπάρχει σκηνή που τον δείχνει στον νερό, πάνω σε μια σχεδία, από αυτές που χρησιμεύουν ως πορθμεία, για τη διεκπεραίωση σε ακτές ποταμών ή λιμνών (σύγκρινε με το λινκ στο στιγμειότυπο -πιο πάνω- με τον Άσιμο). Οι ταινίες του Αγγελόπουλου είναι μόνιμο και αγαπημένο θέμα διακωμώδησης του Ζερβού. →34kor34 (συζήτηση) 19:25, 21 Αυγούστου 2017 (UTC)
thread_title:  [[Νικόλας Άσιμος]] ?